Kultuur | Hoërskool Swartland Malmesbury
Die volgende is verskillende kultuur bedrywighede en verenigings waaraan die leerders kan deelneem.
CSV, Debat- en redevoering, Skoolkoor, Skoolkoerant, Toneelvereniging, Eisteddfod, Vasvra, Entrepreneurskap en Voortrekkers.
Leerders neem ook deel aan buitemuurse eksamens van UNISA, Royal Schools of Music en Trinty College, asook aan Moderne Danse en Ballet.
Die skoolkoor bestaan uit 70-100 leerlinge. Daar word geoefen vir verskeie optredes:
Jaarlikse optredes tydens Pinkster in die onderskeie gemeentes. Deelname aan Eisteddfods en ‘n optrede tydens die prysuitdeling.
Kooroefening in die somerkwartale vind plaas elke Maandag in die skoolsaal vanaf 13h30 – 15h00 en tydens die winterkwartale vanaf 14h00 – 15h30.
Die skaakadministrasie word behartig deur mej I du Preez. Die skaakoefeninge is Maandae in die skoolbiblioteek van 16:00 tot 17:00. Wedstryde word gewoonlik Saterdae gespeel en sommige kere ook in die week.
Daar is ongeveer 12 leerders wat skaak speel, maar omdat die meeste van hulle ook aan ander sport deelneem, is daar gewoonlik net 5 wat wedstryde kan speel.
Vir die talentvolle redenaars en debatteerders is daar verskeie geleenthede waar hul hul woordkuns en redenaarsvermoë kan beoefen. Kompetisies gereël deur die ATKV, asook interskole deelnames, slyp die leerlinge op hierdie gebied. Daar is ook die Debatvereniging waarby alle leerlinge wat hul in hierdie kuns wil verbeter, mag aansluit.
Leerders van Hoërskool Swartland neem jaarliks in verskeie afdelings aan verskillende eisteddfods deel. Hierdie aktiwiteite vind grootliks gedurende die derde kwartaal (Julie en Augustus) plaas.
Ongeveer 50 HSS-leerders neem deel aan die verskillende eisteddfods om hul staal te wys. Hulle neem deel aan ‘n verskeidenheid van kategorieë wat wissel van klavier, poësie, prosa en sang tot kitaar en koorsang. Die skool het ook ‘n beleid in plek waardeur daar erkenning gegee word aan diegene wat puik presteer by dié eisteddfods.
Die dramagroepie poog om elke jaar ‘n konsert of ‘n revue op die planke te bring.